CELEX: 32016D0815
Language: et
Date: 2016-05-17 00:00:00
Title: Nõukogu otsus (EL) 2016/815, 17. mai 2016, mis käsitleb Horvaatia ühinemist Euroopa ühenduste finantshuvide kaitse konventsiooniga, mis on koostatud Euroopa Liidu lepingu artikli K.3 alusel, ning selle 27. septembri 1996. aasta protokolliga, 29. novembri 1996. aasta protokolliga ning Euroopa ühenduste finantshuvide kaitse konventsiooni 19. juuni 1997. aasta teise protokolliga

24.5.2016   
            
            
               ET
            
            
               Euroopa Liidu Teataja
            
            
               L 133/9
            
         NÕUKOGU OTSUS (EL) 2016/815,
   17. mai 2016,
   mis käsitleb Horvaatia ühinemist Euroopa ühenduste finantshuvide kaitse konventsiooniga, mis on koostatud Euroopa Liidu lepingu artikli K.3 alusel, ning selle 27. septembri 1996. aasta protokolliga, 29. novembri 1996. aasta protokolliga ning Euroopa ühenduste finantshuvide kaitse konventsiooni 19. juuni 1997. aasta teise protokolliga
   EUROOPA LIIDU NÕUKOGU,
   võttes arvesse Euroopa Liidu lepingut,
   võttes arvesse Horvaatia ühinemisakti, eriti selle artikli 3 lõikeid 4 ja 5,
   võttes arvesse Euroopa Komisjoni soovitust,
   võttes arvesse Euroopa Parlamendi arvamust (1)
   
   ning arvestades järgmist:
   
               (1)
            
            
               Euroopa Liidu lepingu artikli K.3 alusel koostatud Euroopa ühenduste finantshuvide kaitse konventsioon (2) („konventsioon“) allkirjastati 26. juulil 1995 ning jõustus 17. oktoobril 2002.
            
         
               (2)
            
            
               Konventsiooni on täiendatud Euroopa ühenduste finantshuvide kaitse konventsiooni protokolliga, (3) mis on koostatud Euroopa Liidu lepingu artikli K.3 alusel („27. septembri 1996. aasta protokoll“), ning protokolliga, mis on koostatud Euroopa Liidu lepingu artikli K.3 alusel ja mis käsitleb Euroopa ühenduste finantshuvide kaitse konventsiooni tõlgendamist Euroopa Ühenduste Kohtu tehtud eelotsuste abil (4) („29. novembri 1996. aasta protokoll“), mis mõlemad jõustusid 17. oktoobril 2002.
            
         
               (3)
            
            
               Konventsiooni on täiendatud ka Euroopa ühenduste finantshuvide kaitse konventsiooni teise protokolliga, (5) mis on koostatud Euroopa Liidu artikli K.3 alusel („19. juuni 1997. aasta teine protokoll“) ja mis jõustus 19. mail 2009.
            
         
               (4)
            
            
               Horvaatia ühinemisakti („ühinemisakt“) artikli 3 lõikes 4 on sätestatud, et Horvaatia ühineb ühinemisakti I lisas loetletud konventsioonide ja protokollidega. Loetelu sisaldab muu hulgas konventsiooni, selle 27. septembri 1996. aasta protokolli, 29. novembri 1996. aasta protokolli ja 19. juuni 1997. aasta teist protokolli. Konventsioon ja kõnealused protokollid jõustuvad Horvaatia suhtes nõukogu poolt kindlaks määratud kuupäeval.
            
         
               (5)
            
            
               Vastavalt ühinemisakti artikli 3 lõikele 5 peab nõukogu otsustama teha ühinemisakti I lisas loetletud konventsioonides ja protokollides Horvaatia ühinemisest tulenevad kohandused,
            
         ON VASTU VÕTNUD KÄESOLEVA OTSUSE:
   Artikkel 1
   Konventsioon, selle 27. septembri 1996. aasta protokoll, 29. novembri 1996. aasta protokoll ja 19. juuni 1997. aasta teine protokoll jõustuvad Horvaatia suhtes käesoleva otsuse avaldamisele järgneva esimese kuu esimesel päeval.
   Artikkel 2
   Konventsioon, (6) selle 27. septembri 1996. aasta protokoll, (7)29. novembri 1996. aasta protokoll (8) ja 19. juuni 1997. aasta teine protokoll (9) on horvaadi keeles autentsed samadel tingimustel kui konventsiooni ja kõnealuste protokollide muud keeleversioonid.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 17. mai 2016
      
         
            Nõukogu nimel
         
         
            eesistuja
         
         M. H. P. VAN DAM
      
   
   
      (1)  25. veebruari 2016. aasta arvamus (Euroopa Liidu Teatajas seni avaldamata).
   
      (2)  EÜT C 316, 27.11.1995, lk 49.
   
      (3)  EÜT C 313, 23.10.1996, lk 2.
   
      (4)  EÜT C 151, 20.5.1997, lk 2.
   
      (5)  EÜT C 221, 19.7.1997, lk 12.
   
      (6)  Horvaadikeelne versioon on avaldatud Euroopa Liidu Teataja eriväljaandes (19. peatüki 14. köites, lk 50).
   
      (7)  Horvaadikeelne versioon on avaldatud Euroopa Liidu Teataja eriväljaandes (19. peatüki 14. köites, lk 73).
   
      (8)  Horvaadikeelne versioon on avaldatud Euroopa Liidu Teataja eriväljaandes (19. peatüki 14. köites, lk 92).
   
      (9)  Horvaadikeelne versioon on avaldatud Euroopa Liidu Teataja eriväljaandes (19. peatüki 14. köites, lk 141).